Fechnerkrateret er forbundet med den vestlige rand af det store Planckbassin. Fechners østlige rand skærer Vallis Planck, som er en lang, bred kløft i overfladen i retningen nord-nordvest. Denne dal trænger ind i kraterets sydøstlige rand og fortsætter nordpå fra ydersiden af den nordøstlige rand.  Karakteristika Et lille, skålformet krater med forholdsvis høj albedo er forbundet med Fechners vestlige rand. Dette satellitkrater med navnet "Fechner C" er omgivet af et dække af lyse udkastninger, som også ligger over den sydvestlige del af Fechners kraterbund. Kraterranden er ret nedslidt og eroderet, og den østlige halvdel helt omformet på grund af kløften og virkningen af det nærliggende Planckkrater. Kraterbunden indeholder adskillige småkratere.